《偶书》
宋代·陈棣

诗魔大抵解穷人，到得人穷句益新。
笔下自惭无好语，眼前底事最清贫。
草玄天禄书窗冷，涤器临邛酒市春。
自古才高多命薄，区区何必论钱神。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。